మహబూబ్ నగర్ జిల్లా
తెలంగాణలో భౌగోళికంగా మహబూబ్ నగర్ జిల్లా అతి పెద్ద జిల్లా. పాలమూరు అని కూడా పిల్వబడే ఈ జిల్లాలో 1553 రెవెన్యూ గ్రామాలు, 1347 గ్రామ పంచాయతీలు, 64 మండలాలు, 5 రెవెన్యూ డివిజన్లు, 10 పురపాలక సంఘాలు (నగర పంచాయతీలతో కలిపి), 2 లోక్‌సభ నియోజక స్థానాలు, 14 అసెంబ్లీ నియోజక వర్గ స్థానాలు ఉన్నాయి. కృష్ణా మరియు తుంగభద్రలతొ పాటు దిండి, బీమా లాంటి చిన్న నదులు జిల్లాలో ప్రవహిస్తున్నాయి. 7వ నెంబరు జాతీయ రహదారి, సికింద్రాబాదు - ద్రోణాచలం రైల్వే మార్గం ప్రధాన రవాణా సౌకర్యాలు. పంచాయత్‌రాజ్ రహదారులలో మహబూబ్ నగర్ జిల్లా రాష్ట్రంలోనే ప్రథమస్థానంలో ఉంది.
నిజామాబాద్ (సౌత్ మండలం)
నిజామాబాద్, తెలంగాణ రాష్ట్రములోని నిజామాబాదు జిల్లాకు చెందిన ఒక మండలం.
నిజామాబాదు తెలంగాణలో హైదరాబాద్, వరంగల్ తరువాత మూడవ పెద్ద నగరము. నగర జనాభా 4,23,253. దేశంలోనే పెద్దదయిన 7వ నంబర్ మరియు 16 నంబర్ జాతీయ రహదారులు నిజామాబాద్ గుండా పోతాయి. ఇది ఉత్తర, దక్షిణ భారతావనిని కలిపే రహదారి. ఒకప్పుడు తెలంగాణకు ధాన్యాగారంగా విలసిల్లి, ఆసియా ఖండంలోనే ప్రసిద్ధి పొందిన నిజాం చక్కెర కర్మాగారం నిజామాబాద్ జిల్లాలో ఉంది.